فارس دیلی‌نین قزوین لهجه‌سی یا دا قزوین فارسجا لهجه‌سی _ فارسجانین آغیزلاریندان بیری ساییلیر کی بؤلگه‌ده کیچیک آزلیق تشکیل ائدن گلمه‌لر بو لهجه‌ده دانیشیراق اساساً اسکی قزوین شهری‌نین گونئی و دوغو محله‌لرینده بو دیلده دانیشیرلار. هابئله بونودا آرتیرمالییق کی بو لهجه نین اؤزونه اؤزل قایدالاری اولاراق، ایرانین شومال‌شرقینده (قوزئی‌دوغوسوندا) دانیشیلان دیل‌لرایله چوخ بنزرلیگی واردیر. بو لهجه، آذربایجان تورکجه‌سی ندن ده چوخ تأثیرلنیب‌دیر. ایندیلیکده پان فارسلار چالیشیرلار قزوین اوستانینی یالنیز فارسلارا عائید بیر بؤلگه گؤسترَلر، آنجاق بونا باخمایاراق اَن یاخشی باخیم‌دا دئمَک اولار کی بو اوستان‌دا یالنیز ۳۰،۰۰۰ نفر فارس یاشام سۆرۆرلَر کی اونلارین‌دا هامیسی قزوین شهری‌نین گۆنئی و دوْغو محله‌لرینده یاشاییرلار کی بؤیوک چوخونلوغو سوْنرادان فارسلاشان تورکلر اوْلاراق، بیر سیراسی ایسه فارسلار و بیر سیراسی ایسه ایسلام خلافتی ،صفوی و زند دؤنملرینده بورایا سورگون ائدیلن لوبنان عربلری دیرلر کی ایندی هامیسی فارسجا دانیشیرلار. بورانی یاخین‌دان گؤرَنلر آیدینجا بیلَرلر کی بورادا یاشایان‌لارین چوْخو و قزوین اوستانینین یئرلی‌لری یالنیز آذربایجان تۆرکلَری اولاراق؛ باشقا ائتنیک‌لرین سایی ایسه آزدیر.